Elsõre átment a törésteszten az új, elõdjénél rövidebb Ferrari
A mezõnybõl másodikként a 2020-as Ferrari is átment a kötelezõ törésteszten, olasz sajtóértesülések szerint pedig a maranellóiak 2020-as versenygépe a Red Bull és a Mercedes tavalyi autójából is merít ötleteket, miközben egyes részleteikben az Ezüstnyilak is hasonlítani fognak a tavalyi Ferrarira.
A szurkolóknak és a Forma-1-et követõknek kicsi, a csapatoknak viszont annál nagyobb jelentõséggel bír az FIA által elõírt kötelezõ törésteszt teljesítése, hiszen mint azt az Alfa Romeo esetében is láthattuk, ha valaki megbukik ezen, az bizony jócskán visszavetheti a fejlesztési versenyben. Jó hír a Ferrari szimpatizánsainak, hogy az olasz Motorsport információja alapján

az egyelõre 671-es kódnév alatt futó 2020-as Ferrari elsõre teljesítette a töréstesztet a Milánó melletti Bollatéban található laborban,

ezzel második lett a Racing Point után azok között, akik sikeres törésteszten vannak túl, ami elengedhetetlen a februári teszteken való részvételhez. 

A vörösök február 11-én érkezõ idei autója több újítást is tartalmaz majd, ezek egy része a külsõ szemlélõ számára láthatatlan lesz, mint például a motorban elvégzett változtatások, valamint az új, rövidebb és könnyebb, karbonból készült váltóház. Utóbbi, a Corriere della Sera által megszellõztetett változtatásnak azonban szemmel látható hozadéka is lesz:

30 mm-rel rövidül az autó tengelytávja, ami így tehát rövidebb lesz a tavalyi modellnél, viszont még így is hosszabb lesz a 2017-es SF71H-nál.  

Az idei évtõl várhatóan a Ferrari is átáll a harmadik hidraulikus elem által szabályozott elsõ felfüggesztésre (ez 2021-tõl már szabálytalan lesz), amelyet a Mercedes és a Red Bull már tavaly is használt, és amivel mindkettõ fölényben volt a Ferrarival szemben a kanyarokban. Ezzel a különösen Sebastian Vettelnek gondot jelentõ fékezés alatti instabilitást igyekszik megszüntetni a Scuderia,

amely állítólag a Red Bull koncepcióját követve tovább növeli a padlólemez dõlésszögét, az úgynevezett rake-et, a 2020-as Ferrari tehát látványosabban fog "bólintani", mint a tavalyi modell.

A Mercedestõl is leshetnek el megoldásokat a vörösök, akik továbbfejleszthetik a 2017-ben az Ezüstnyilak által meghonosított, azóta több csapat által lemásolt köpenyes orrkúpot.

Az idei szezonra nem változnak a technikai szabályok az F1-ben, ami óhatatlanul ahhoz vezet, hogy az autók jobban fognak hasonlítani, mivel mindegyik csapat igyekszik lemásolni a többiekrõl a bevált megoldásokat.

Pletykák szerint még a többnyire a saját útját járó Mercedes is így tesz, és a Ferrari által 2017-ben bevezetett, magasabb oldalsó hûtõnyílásokat fog alkalmazni a W11-esen

annak érdekében, hogy javítson az utóbbi években többször is gondot jelentõ hûtésen, és megszüntesse a túlmelegedést, valamint az aerodinamikai hatékonyságon, hogy a csúcssebesség tekintetében is fel tudja venni a versenyt a Ferrarival.
Mercedes GP Scuderia Ferrari Forma-1-es hír